Suriya prezidenti Bashar Asad El Pais nashriga bergan intervyusida 10 yildan keyin Suriyani qutqarib qolgan odam bo‘lishni istashini, biroq bu uning prezident bo‘lishni istashini anglatmasligini aytdi. "Eng muhimi, men kelajakda davlatimning qanday bo‘lishini ko‘rishimdir, chunki shu davlatning bir qismidirman. Shuning uchun 10 yildan keyin men Suriyani qutqarib qola olgan odam bo‘lishni istayman, bu esa prezident bo‘lishni istashimni anglatmaydi", deb aytdi Asad. Asad agar Suriya xalqiga yordam bera olmasa, unda o‘z lavozimini zudlik bilan bo‘shatishini aytdi.